**Технически и професионални способности на участника**

**1. Технически и професионални способности:**

**1.1** През последните 3 (три) години от датата на подаване на офертата участникът да е изпълнил минимум 1 (една) дейност, идентична или сходна с предмета на настоящата обществена поръчка, като общо за посочения период следва да е изпълнил доставка/и на минимум 4 броя комуникационно оборудване и/или комуникационни системи.

Под „сходни“ с предмета на настоящата обществена поръчка следва да се разбират дейности по доставка на комуникационно оборудване и/или комуникационни системи.

При подаване на оферта участникът попълва в Част IV, раздел В, т. 1б) от ЕЕДОП – списък на извършените дейности, които са идентични или сходни с предмета и обема на настоящата обществена поръчка, осъществени от тях през последните 3 (три) години, до датата на подаване на офертата, като посочва вида изпълнени дейности, стойностите, датите и получателите.

В случаите, в които Участникът е участвал в обединение или като подизпълнител се описва само тази част от дейностите, които Участникът сам е изпълнил и за които може да представи съответните доказателства.

При условията на чл. 67, ал. 5 и 6 от ЗОП участникът, респективно изпълнителят представя: Списък на дейностите, идентични или сходни с предмета на поръчката, с посочване на стойностите, датите и получателите, заедно с доказателства за извършената дейност.

**1.2** Участникът следва да притежава внедрена система за управление на качеството, сертифицирана съгласно стандарт БДС EN ISO 9001:2008/2015 (или еквивалентен), с обхват включващ доставка на комуникационно оборудване и/или комуникационни системи.

При подаване на оферта участникът попълва информацията в Част IV, раздел Г от ЕЕДОП като посочва номер на документа, дата на издаване, срок на валидност, обхват на сертификата, сертифицираща организация.

При условията на чл. 67, ал. 5 и 6 от ЗОП участникът, респективно изпълнителят представя заверено копие от валиден сертификат БДС EN ISO 9001:2008/2015 (или еквивалентен).

Сертификатите трябва да са валидни и да са издадени от независими лица, които са акредитирани по съответната серия европейски стандарти от ИА „Българска служба за акредитация“ или от друг национален орган по акредитация, който е страна по Многостранното споразумение за взаимно признаване на Европейската организация за акредитация, за съответната област или да отговарят на изискванията за признаване, съгласно чл. 5а, ал. 2 от Закона за националната акредитация на органи за оценяване на съответствието.

Възложителят приема и други доказателства за еквивалентни мерки за осигуряване на качеството, когато участникът не е имал достъп до такъв сертификат или е нямал възможност да го получи в съответните срокове по независещи от него причини. В тези случаи, участникът трябва да е в състояние да докаже, че предлаганите мерки са еквивалентни на изискваните.

Участникът, определен за изпълнител, трябва да има валиден сертификат през целия срок на изпълнение на договора, издаден от акредитирани лица, за прилагане на система за управление на качеството, сертифицирана съгласно изискуемия се стандарт

В случай на участие на обединение, което не е юридическо лице, всеки член на обединението следва да притежава сертификат за управление на качеството по стандарт БДС EN ISO 9001:2008/2015 или еквивалент, съобразно разпределението на участието на лицата при изпълнение на дейностите, предвидено в договора за създаване на обединението.

**Изисквания, които ще са към Техническото предложение:**

1. Копие на CE Mark („Декларация за съответствие”), или еквивалентен документ, издаден на производителя за предлаганата техника.
2. Копие на Оторизационно писмо или друг документ, удостоверяващ правото на участника да предлага съответната техника, издаден от производителя, или от официален представител на техниката за територията на Р.България;
3. Копие на валиден сертификат, договор или друг оторизиращ документ, издаден от производителя на техниката, или негов официален представител на територията на Р.България, удостоверяващ правото на участника да извършва гаранционна сервизна дейност на предлаганата техника.
4. Участникът декларира, че предлаганата от него техника е:

* нова и е неупотребявана;
* намира се в текущата производствена листа на производителя;
* отговаря на българските стандарти за степен на защита и електромагнитна съвместимост;
* захранващите блокове отговарят на стандартите CE, PFC (или техни еквиваленти) и са пригодени за работа в стандартизираната електрическа мрежа в Р.България